पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीन की कमी के चलते जिले में केवल मुख्यालय पर चार साइटों पर ही वैक्सीनेशन हो रहा है। इसको लेकर भारी भीड़ भी पड़ रही है। एसके अस्पताल के हालात यह हो गए हैं कि लाइन पूरी होने पर दरवाजा बंद कर दिया जाता है। इसके बाद भी बाहर भीड़ जमा हो रही है। लोगों की एक साथ भीड़ देखकर अचानक पहुंचे कलेक्टर अविचल चतुर्वेदी ने नाराजगी जताई।
कलेक्टर ने बूथ में हो रही भीड़ पर नाराजगी जताते हुए कहा कि ये लोग वेक्सीन लगवाने आए हैं या संक्रमण लेने। इस तरह से तो बीमारी लेकर घर जाएंगे। इसके बाद हरकत में आया अस्पताल प्रशासन ने लोगों की लाइन बनवाकर दो गज की दूरी बनवाई।
15 दिन में 13 शादियां हुई स्थगित
पुलिस ने जिले में बीते 15 दिन में 13 शादियां निरस्त होने की जानकारी दी है। दरअसल, सीएम अशोक गहलोत और कलेक्टर अविचल चतुर्वेदी ने संक्रमण काल में शादियां निरस्त करने की अपील की थी। जिसके बाद 19 अप्रैल से लेकर 4 मई तक शादियां निरस्त हुई। सबसे अधिक खाटूश्याम थाना इलाके में 6, लक्ष्मणगढ़ थाना इलाके में 3, बलारा में 2 और दादिया व लोसल में एक-एक शादी निरस्त की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn